# Arvio syrjäytyneistä tai sen uhan alla olevista 18-29 vuotiaista.

## Otanta kerätty alueen Etsivän nuorisotyön työntekijöiltä.

**Kokkolan alue.**

Vuositasolla ilmoitetaan noin 350 nuorta. Yli puolet näistä nuorista roikkuu hyvin ohuesti palveluissa. Heidät saadaan kiinni ja mahdollisesti johonkin toimenpiteeseen, mutta sitten he palautuvat jossain vaiheessa uudelleen asiakkaaksi. Noin 40 heistä jää tavoittamatta. Asiakkuuden alussa ilman opiskelupaikkaa oli 27,9 % ja työssäkäyviä 8,3 % (V. 2024). Jakson aika nuorista 15,9 % sijoittuu opintoihin ja 7,1 % työelämään.

Mielenterveysongelmat (ahdistuneisuus ja masentuneisuus), päihdeongelmat, nepsy-haasteet ovat yleisimmät syyt. Sellaiseen ilmiöön on myös törmätty, että joskus ongelma-ajattelu syntyy viranomaistahoilla. Eli nuori on itse tyytyväinen tilanteeseensa, mutta esim. työllisyysviranomaisille se ei riitä.

### Toholampi ja Lestijärvi

Noin 20 nuorta, joista osa jo täysin palvelujen, opiskelun ja työelämän ulkopuolella.

Mt- ja päihdenuorten lisäksi paljon nepsy haasteista kärsiviä ja aiemmin koulukiusattuna olleita.

### Perhon alue

Syrjäytyneitä tai riskiryhmässä olevia 20-30 nuorta. 5 viimeisen vuoden aikana ollut yksi nuori, joka systemaattisesti kieltäytynyt kaikesta palvelusta ja on edelleen kotona.

Nämä nuoret mt- ja päihdeongelmallisia, voimakkaista sosiaalisista peloista kärsiviä, suurperheen sisällä kasvaneita ja siihen ”unohtuneita.

### Halsua, Veteli ja Kaustinen

### Tällä hetkellä aktiivisista asiakkaista alle 10 on työ- ja kouluelämän ulkopuolella ja alueella on arviolta kymmeniä nuoria, joista vain murto-osa löytää tai haluaa löytää esimerkiksi etsivän nuorisotyön palveluja. Lisäksi muutamia, jotka roikkuvat hyvin ohuesti palveluissa.

Näillä nuorilla on mt-puolen haasteita ja taloushuolia ja alueella on vähän työpaikkoja.

### Kannus

Etsivää ei tällä hetkellä ole, joten tiedot jäivät saamatta. Uusi tt aloittaa 11/25.

**Ajatuksia tilanteen korjaamiseksi**

Yhteydenottoja etsivien lomakkeelle tulee paljon yöaikaan, mikä tukee myös Soiten nuorten sivuja mahdollisena reittinä palveluihin ohjautumisessa.

Erityisen otollinen kohta syrjäytymiseen on ammatillisen koulutuksen päättyminen heillä, joilla opinnot olleet vaikeita. Olisi hyvä olla selkeä käytäntö, jolla nämä nuoret ohjautuvat asiakkaaksi esim. etsivään nuorisotyöhön.

Tarvittaisiin enemmän työpaikkoja ja työkokeilupaikkoja.

Matalan kynnyksen keskusteluapua ja nopeampaa ja helpompaa reittiä saada tarvittaessa terapiapalveluita.

Ratkaisuja työkokeilu- ja työpaikkoihin kulkemiseen, jos ei ole julkista liikennettä, eikä omaa autoa tai ajokorttia.

Leipäteksti